**JEGYZŐKÖNYV**

**Készült:** Telki Község Képviselő-testületének 2015. november 30-án a Polgármesteri Hivatal tárgyalójában megtartott rendes nyílt üléséről.

**Jelen vannak:**

Deltai Károly Polgármester

Móczár Gábor Alpolgármester

Takács Zoltán Alpolgármester

Földvári-Nagy László Képviselő

Szigeti Antal Képviselő

Dr. Vida Rolland Képviselő

Halász Terézia Képviselő

dr. Lack Mónika Jegyző

Vetési Vincéné Pénzügyi csoport

**Távolmaradását jelezte:**

Fillinger Zsófia Képviselő

**Deltai Károly Polgármester** köszönti a testület tagjait és a megjelenteket. Megállapítja, hogy a Képviselő testület határozatképes 6 fő képviselő van jelen, az ülést megnyitja. Javasolja, hogy a 6. napirendi pont tárgyalását 3. napirendi pontként tárgyalja a képviselő-testület valamint 7. napirendi pontot 4. napirendként. Takács Zoltán Alpolgármester javaslatára a 3. és 4 napirendi pontok a 8. napirend megtárgyalása után következnek. Jelzem, hogy az utolsó napirendi pontnál nem fogok szavazni. Ezzel a módosítással tenném fel a napirendet szavazásra.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el:

Napirend

Tájékoztató a két ülés között történt fontosabb eseményekről

**Előadó:** Polgármester

Tájékoztató a lejárt határidejű határozatokról

**Előadó: Jegyző**

 1./ Telki Óvoda munkatervéről

**Előadó: Polgármester**

 2./ Óvoda Alapító Okirat módosítása

**Előadó: Polgármester**

3./Tájékoztató Telki Község Önkormányzatának és intézményeinek 2015. évi gazdálkodásáról -2015.október 31-i állapot szerint-

**Előadó: Polgármester**

4./ A helyi adórendeletek felülvizsgálatáról

**Előterjesztő: Jegyző**

5. / Telki Község Képviselő-testülete a 2016. év január 1-től hatályos árak, díjak meghatározásáról

**Előadó: Polgármester**

 6. / Telki község képviselő-testülete és intézményei 2016.évi költségvetésének koncepciója

**Előadó: Polgármester - Jegyző**

7./ Önálló fogorvosi praxisról

**Előadó: Polgármester**

8./ Fogorvosi ügyelet kérdéséről

**Előadó: Polgármester**

9./ Köztisztviselői illetménykiegészítésről

**Előterjesztő: Jegyző**

10./ A 2016. évi belső ellenőrzési-terv összeállításáról

**Előterjesztő: Jegyző**

11./ Telki közvilágítási hálózat bővítése, Új lámpaoszlopok elhelyezésével - Kivitelező kiválasztása

**Előadó: Polgármester**

12./ Informatikai ad-hoc bizottság munkájával kapcsolatos kérdésekről

**Előadó: Polgármester**

13./ Telki Víz Kft. támogatásáról

**Előadó: Polgármester**

14./ Telki Víz Kft. végelszámolásáról

**Előadó: Polgármester**

 15./ A Telki, Zápor u. 7/B. szám alatti önkormányzati tulajdonú bérlakás bérleti jogáról

**Előadó: Polgármester**

 16./ Magyar Máltai Szeretetszolgálat Egyesület Közép-Magyarországi Régiójával kötött Ellátási és Együttműködési Szerződés felülvizsgálata

**Előadó: Jegyző**

17./ Pest Megye Önálló NUTS 2 régióvá válásáról

**Előadó: Polgármester**

 18./A polgármester jutalmáról

**Előadó: Pénzügyi Bizottság elnöke**

**Napirendek tárgyalása**

**Tájékoztató a két ülés között történt fontosabb eseményekről**

**Előadó: Polgármester**

**Deltai Károly Polgármester**:

A Muskátli utcai csomópont:

* beérkeztek a kivitelezési árajánlatok, nagyjából azonos árszinten, de mindegyik magasabb ár volt, mint a becsült költség. A pótköltségvetés hozzávetőleg +15 millió Ft, melynek egy része külső forrásból finanszírozható, a fennmaradó összegről pedig majd dönteni kell. A Magyar Közút megkeresett, hogy a különbözetet vállaljuk-e? A befutó függvényében cca 8 millió Ft a fennmaradó költség, erre valószínűleg rendkívüli ülést kell majd összehívni.

Mária-út:

* 2016-ban lesznek források a célok megvalósítására, vannak olyan célok, melyekhez csatlakozni tudunk.

BÖT ülés:

* Szeretnék egy turisztikai kerekasztalt létrehozni a környékbeli települések lehetőségeinek kiaknázására.

Közbiztonsági Tanács:

* A Telki, Vadrózsa utca kiemelt rendőri figyelmet kért a közelmúlt bűncselekményei miatt.

A képviselő-testület határozat-hozatal nélkül 6 igen szavazattal egyhangúan elfogadta a tájékoztatót.

**Tájékoztató a lejárt határidejű határozatok végrehajtásáról**

**Előadó: Jegyző**

*Az előterjesztés a jegyzőkönyv melléklete.*

A képviselő-testület határozat-hozatal nélkül 6 igen szavazattal - egyhangúan elfogadta a **a** lejárt határidejű határozatok végrehajtásáról tájékoztatót.

1./ Telki Óvoda munkatervéről

**Előadó: Polgármester**

*Az előterjesztés a jegyzőkönyv melléklete.*

**Petrovszkiné Krizsán Adrienn Óvodavezető**: Jelzem, hogy a 9. oldalon megfogalmazott pontot az ügyelet biztosításáról nevelés nélküli napokon 10 fő alatt törölni szükséges, mert az óvodai ügyeletet biztosítani kell akár 1 fő igénylő esetén is.

**Deltai Károly polgármester:** Örülök a Zöld Óvoda programnak, viszont az a kérésem, hogy a következő munkaterv korábban érkezzen meg a Hivatalhoz, kerüljön sor egy közös egyeztetésre, ahol megnézzük a korfát egy munkamegbeszélés keretében.

A Polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**117/2015 ( XI.30.) Öh. számú**

**Határozata**

**Telki Óvoda 2015/2016 évi munkatervének elfogadásáról**

Telki község Képviselő-testülete megtárgyalta és elfogadja a Telki Óvoda 2015/2016 nevelési évre vonatkozó munkatervét.

**Határidő:** azonnal

**Felelős:** Polgármester

**2./ Óvoda Alapító Okirat módosítása**

**Előadó: Polgármester**

*Az előterjesztés a jegyzőkönyv melléklete.*

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**118/2015 ( XI.30) Öh. számú**

**Határozata**

**Telki Óvoda Alapító Okirat módosításáról szóló**

**98/2015 ( IX. 28.) Öh. számú határozat visszavonásáról**

Telki község Képviselő-testülete a Telki Óvoda alapító okiratának módosításáról szóló 98/2015. ( IX.28.) Öh. számú határozatát visszavonja.

**Felelős:** Jegyző

**Határidő:** azonnal

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**119/2015 ( XI.30.) Öh. számú**

**Határozata**

**Telki Óvoda Alapító Okirat módosításáról**

Telki község Képviselő-testülete a Telki Óvoda alapító okiratának módosítását az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja.

Felkéri a Jegyzőt, hogy a módosítást tartalmazó és az egységes szerkezetű alapító okiratot a MÁK Törzskönyvi Nyilvántartása és az intézmény részére küldje meg.

Felelős: Jegyző

Határidő: azonnal

Okirat száma: 3/ 2015.

**Módosító Okirat**

A Telki Óvoda a Telki község Önkormányzata által 2014. április 29-én kiadott 1/2014 számú alapító okiratát az államháztartásról szóló 2011.évi CXCV. törvény 8/A. §-a és a nemzeti köznevelésről szóló 2011.évi CXC. törvény 21. §. ( 2) bekezdése alapján – a / 2015(XI.30.) Öh. számú határozatra figyelemmel – a következők szerint módosítom:

**1. Az alapító okirat preambulumának helyébe a következő rendelkezés lép:**

,, Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Telki Óvoda alapító okiratát a következők szerint adom ki: „

**2.Az alapító okirat 4. pontja helyébe- mely a módosított okiratban 4.1 pont alatt szerepel a következő rendelkezés lép:**

4.1. A költségvetési szerv közfeladata:

 Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja szerinti óvodai ellátás, továbbá az óvoda gondoskodik a többi gyermekkel együtt, azonos óvodai csoportban nevelhető különleges bánásmódot igénylő sajátos nevelési igényű gyermek óvodai neveléséről, aki a szakértői bizottság szakértői véleménye alapján:

- beszédfogyatékos

- gyengén látó ( érzékszervi fogyatékos )

- nagyothalló ( érzékszervi fogyatékos )

- mozgáskorlátozott ( mozgásszervi fogyatékos ) valamint

- egyéb pszichés fejlődési zavarral küzd.

**3. Az alapító okirat 5. pontja helyébe - mely a módosított okiratban 4.3 pont alatt szerepel a következő rendelkezés lép:**

4.3. A költségvetési szerv alaptevékenysége: óvodai ellátás

**4. Az alapító okirat 7. pontja helyébe - mely a módosított okiratban 4.4 pont alatt szerepel a következő rendelkezés lép:**

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
|  | 091110 | Óvodai nevelés, ellátás szakmai feladatai |
|  | 091120 | Sajátos nevelési igényű gyermekek óvodai nevelésének, ellátásának szakmai feladatai |
|  | 091140 | Óvodai nevelés, ellátás működtetési feladatai |
|  | 096015 | Gyermekétkeztetés köznevelési intézményben |
|  | 096025 | Munkahelyi étkeztetés köznevelési intézményben |

**5. Az alapító okirat 9. pontja helyébe – mely a módosított okiratban 2.2., 2.2.2., és a 2.2.2., pont alatt szerepel a következő rendelkezés lép:**

* 1. A költségvetési szerv alapítására, átalakítására, megszüntetésére jogosult szerv

2.2.1. megnevezése: Telki Község Önkormányzata

2.2.2. székhelye: 2089 Telki, Petőfi u.1.

**6. Az alapító okirat 10. pontja helyébe- mely a módosított okiratban 5.1., és az 5.1.1 pont alatt szerepel a következő rendelkezés lép:**

5.1.A költségvetési szerv vezetőjének megbízási rendje:

5.1.1.Az intézmény vezetője az óvodavezető, akit Telki község Önkormányzata Képviselő-testülete határozott időre bíz meg a Magyarország helyi önkormányzatairól szóló 2011. évi CLXXXIX. törvény, a közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvény végrehajtása tárgyában kiadott 326/2013. (VIII. 30.) Korm. rendelet alapján.

**7. Az alapító okirat 11. pontja helyébe- mely a módosított okiratban 5.2 pont alatt szerepel a következő rendelkezés lép:**

5.2 A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992.évi XXXIII.tv. |

**8. Az alapító okirat 13. pontja helyébe- mely a módosított okiratban 6.4., 6.4.1., és 6.4.2 pont alatt szerepel a következő rendelkezés lép:**

6.4. A feladatellátási helyenként felvehető maximális gyermek-, tanulólétszám a köznevelési intézmény

6.4.1. székhelyén: 165 fő

6.4.2. tagintézményében: 60 fő

**9.Az alapító okirat 16. pontja helyébe- mely a módosított okiratban 6.5 pont alatt szerepel a következő rendelkezés lép:**

6.5. A feladatellátást szolgáló ingatlanvagyon:

|  |  |  |  |  |  |
| --- | --- | --- | --- | --- | --- |
|  | Ingatlan címe | ingatlan helyrajzi száma | ingatlan hasznos alapterülete (m2) | vagyon feletti rendelkezés joga vagy a vagyon használati joga | Az ingatlan funkciója, célja |
| 1 | Telki, Harangvirág u.3. | 731/8 | 4158 | ingyenes használatba adott Önkormányzati tulajdon | óvoda |
| 2 | Telki, Tengelice u.3. | 1348/1 | 4044 | ingyenes használatba adott Önkormányzati tulajdon | óvoda |

**10. Az alapító okiratból a 14., 15., és 17., pontok elhagyásra kerülnek.**

**11.Az alapító okirat a következő 2.1 ponttal egészül ki.**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014.04.29. napján kelt, 1/2014.(IV.29.) okiratszámú alapító okiratot visszavonom.

Telki, 2015. november 30.

 P.H.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 aláírás

Okirat száma: 4 /2015.

**Alapító okirat módosításokkal**

**egységes szerkezetbe foglalva**

Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Telki Óvoda alapító okiratát a következők szerint adom ki:

1. A költségvetési szerv
	* 1. megnevezése: Telki Óvoda
	1. A költségvetési szerv

1.2.1. székhely: 2089 Telki, Harangvirág u.3.

1.2.2. telephelye: 2089 Telki, Tengelice u.3.

1. **A költségvetési szerv**

**alapításával és megszűnésével összefüggő rendelkezések**

* 1. A költségvetési szerv alapítására, átalakítására, megszüntetésére jogosult szerv

2.2.1. megnevezése: Telki Község Önkormányzata

2.2.2. székhelye: 2089 Telki, Petőfi u.1.

1. **A költségvetési szerv irányítása, felügyelete**

3.1. A költségvetési szerv irányító szervének / felügyeleti szervének

3.1.1. megnevezése: Telki község képviselő-testület

3.1.2. székhelye: 2089 Telki, Petőfi u.1.

1. **A költségvetési szerv tevékenysége**

4.1. A költségvetési szerv közfeladata:

 Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja szerinti óvodai ellátás, továbbá az óvoda gondoskodik a többi gyermekkel együtt, azonos óvodai csoportban nevelhető különleges bánásmódot igénylő sajátos nevelési igényű gyermek óvodai neveléséről, aki a szakértői bizottság szakértői véleménye alapján:

- beszédfogyatékos

- gyengén látó ( érzékszervi fogyatékos )

- nagyothalló ( érzékszervi fogyatékos )

- mozgáskorlátozott ( mozgásszervi fogyatékos ) valamint

- egyéb pszichés fejlődési zavarral küzd.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

4.3. A költségvetési szerv alaptevékenysége: óvodai ellátás

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
|  | 091110 | Óvodai nevelés, ellátás szakmai feladatai |
|  | 091120 | Sajátos nevelési igényű gyermekek óvodai nevelésének, ellátásának szakmai feladatai |
|  | 091140 | Óvodai nevelés, ellátás működtetési feladatai |
|  | 096015 | Gyermekétkeztetés köznevelési intézményben |
|  | 096025 | Munkahelyi étkeztetés köznevelési intézményben |

4.5. A költségvetési szerv illetékessége, működési területe: Telki község közigazgatási területe

1. **A költségvetési szerv szervezete és működése**
	1. A költségvetési szerv vezetőjének megbízási rendje:

5.1.2 Az intézmény vezetője az óvodavezető, akit Telki község Önkormányzata Képviselő-testülete határozott időre bíz meg a Magyarország helyi önkormányzatairól szóló 2011. évi CLXXXIX. törvény, a közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvény végrehajtása tárgyában kiadott 326/2013. (VIII. 30.) Korm. rendelet alapján.

5.2 A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992.évi XXXIII.tv. |

1. **A köznevelési intézményre vonatkozó rendelkezések**

6.1. A köznevelési intézmény fenntartójának

6.1.1. megnevezése: Telki község Önkormányzata

6.1.2. székhelye: 2089 Telki, Petőfi u.1.

6.2. A köznevelési intézmény

6.2.1. típusa: Óvoda

6.2.2. alapfeladatának jogszabály szerinti megnevezése: Óvodai nevelés 2011.évi XCX. törvény a nemzeti köznevelésről 4.§. (1) pontja

6.2.3. gazdálkodásával összefüggő jogosítványok:

Az intézmény előirányzatai felett teljes jogkörrel rendelkezik, amelyek felett kötelezettségvállalási, teljesítésigazolási joggal és felelősséggel bír. A szakmai alapfeladata ellátásához szükséges szakmai szervezeti egységekkel rendelkezik, ezenkívül egyes adminisztratív, szellemi támogató feladatokat is – e célt szolgáló külön szervezeti egység nélkül – elláthat. A rendelkezésre álló vagyontárgyakat az intézmény feladatainak ellátásához szabadon használhatja a vonatkozó központi, és a tulajdonosi jogszabályoknak megfelelően.

6.3. A köznevelési intézmény tagintézménye(i):

 2089 Telki, Tengelice u. 3.

6.4. A feladatellátási helyenként felvehető maximális gyermek-, tanulólétszám a köznevelési intézmény

6.4.1. székhelyén:165 fő

6.4.2. tagintézményében: 60 fő

6.5. A feladatellátást szolgáló ingatlanvagyon:

|  |  |  |  |  |  |
| --- | --- | --- | --- | --- | --- |
|  | Ingatlan címe | ingatlan helyrajzi száma | ingatlan hasznos alapterülete (m2) | vagyon feletti rendelkezés joga vagy a vagyon használati joga | Az ingatlan funkciója, célja |
| 1 | Telki,Harangvirág u.3. | 731/8 | 4158 | ingyenes használatba adott Önkormányzati tulajdon | óvoda |
| 2 | Telki, Tengelice u.3. | 1348/1 | 4044 | ingyenes használatba adott Önkormányzati tulajdon | óvoda |

**7. Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014.04.29. napján kelt, 1/2014.(IV.29.) okiratszámú alapító okiratot visszavonom.

Telki, 2015. november 30.

 P.H.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 aláírás

**3./Tájékoztató Telki Község Önkormányzatának és intézményeinek 2015. évi gazdálkodásáról -2015.október 31-i állapot szerint**

**Előadó: Polgármester**

*Az előterjesztés a jegyzőkönyv melléklete.*

**Szigeti Antal Képviselő**: Az idei gazdálkodást nagyon jónak tartom, dicséretes a megtakarítás.

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki Község**

 **Képviselő-testülete**

**120/2015. (XI. 30.) Öh. számú**

**Határozata**

**Telki Község Önkormányzatának és intézményeinek 2015. évi gazdálkodásáról**

**-2015.október 31-i állapot szerint-**

Telki község Képviselő-testülete a Telki Község Önkormányzatának és intézményeinek 2015. évi gazdálkodásáról -2015.október 31-i állapot szerint- szóló tájékoztatót elfogadja.

Felelős: Polgármester

Határidő: azonnal

**4./ A helyi adórendeletek felülvizsgálatáról**

**Előterjesztő: Jegyző**

*Az előterjesztés a jegyzőkönyv melléklete.*

**Deltai Károly polgármester:** Több határozati javaslatról, illetve rendelet-tervezetről kell döntenünk.

**Telekadó rendelet módosítása**

1. A telekadó kérdése, itt egy módosítási javaslat volt, amit a Pénzügyi Bizottság is támogatott, az a területek 2 övezetre való bontásáról szól.

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**121/2015 ( XI.30.) Öh. számú**

**Határozata**

**Telekadó rendelet módosításáról**

Telki község képviselő-testülete úgy határoz, hogy a telekadó rendeletét módosítja az alábbiak szerint:

Képviselő-testület a telekadó tekintetében két övezetet alakít ki. Az övezetek leírását a telekadóról szóló helyi rendelet 1. számú melléklete tartalmazza.

Határidő: azonnal

Felelős: Polgármester, jegyző

1. Az övezetekhez rendelt adó mértékének meghatározása.

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**122/2015 ( XI.30.) Öh. számú**

**Határozata**

**Telekadó rendelet módosításáról**

Telki község képviselő-testülete úgy határoz, hogy a telekadó rendeletét módosítja az alábbiak szerint:

Az adó mértéke:

a.) I. övezetben: 120.-Ft/m2/év

b.) II. övezetben: 180.-Ft/m2/év

Határidő: azonnal

Felelős: Polgármester, jegyző

1. A belterületi épülettel beépített telek esetében a 2500 m2-t meghaladó területű adóköteles telek 2500 m2 feletti része után a telekadó évi mértéke.

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**123/2015 ( XI.30.) Öh. számú**

**Határozata**

**Telekadó rendelet módosításáról**

Telki község képviselő-testülete úgy határoz, hogy a telekadó rendeletét módosítja az alábbiak szerint:

A belterületi épülettel beépített telek esetében a 2500 m2-t meghaladó területű adóköteles telek 2500 m2 feletti része után a telekadó évi mértéke

a.) I. övezetben: 120.-Ft/m2/év

b.) II. övezetben: 180.-Ft/m2/év

Határidő: azonnal

Felelős: Polgármester, jegyző

1. A kárpótlásban, illetve tagi részarányban visszakapott ingatlanra vonatkozó változások.

**Deltai Károly polgármester:** Itt érkezett egy módosító javaslat Szigeti Antal Képviselő úrtól, átadom neki a szót, aki összefoglalja azt. Az eredeti határozati javaslatot mindaddig nem teszem fel szavazásra, míg a módosító javaslat támogatottsága fel nem térképeződik.

**Szigeti Antal Képviselő**: Rövid leszek, mert minden elhangzott ezzel kapcsolatban, amit el lehetett mondani. Be kell látnom a testület tagjainak megnyilvánulásiból, hogy módosítani akarnak. Egy kompromisszumos megoldást terjesztettem be. Kérem, hogy a javaslatot fogadják el.

Ezek a Hivatal által szolgáltatott adatok alapján idős emberek, ezek alapján azt kérem, hogy a rendeletbe az kerüljön bele, hogy ez a kedvezmény a továbbiakban át nem örökíthető. Így teljesül a szándék is.

**Takács Zoltán Alpolgármester**: A módosításhoz egy módosító javaslatot tennék, a szövegben azt a szövegrész, hogy „illetve annak egyeneságbeli leszármazójaként”, ezt húzzuk ki.

**Szigeti Antal Képviselő:** Gyakorlatilag 10 % sincs aki, ebben érintett maradhat, mert jórészt már mind az örökösök. Így az egész értelmét veszíti.

**dr. Vida Rolland Képviselő**: Mindkét érvet értem, a kettő között egyensúlyoznék. Ha az átlag életkort tekintjük, az 60-65 év. Ez azt jelenti, hogy vannak idősek, és vannak 40 éves „fiatalok”, akik hosszú időn át „élvezhetik” ezt a kedvezményt.

**Szigeti Antal Képviselő:** Rendben, tegyünk bele egy időkorlátot. Rendben van, vége van, de adjunk egy kis időkedvezményt. Ennyit könyörüljünk meg ezen az ügyön. 4 ember van a tulajdonosok között, aki 50 éven aluli.

**dr Lack Mónika Jegyző**: Bele lehet tenni egy időkorlátot a rendeletbe, de annak nincs kötelező érvénye.

**Szigeti Antal Képviselő:** Ennyi erővel semminek sincs kötelező érvénye, a következő képviselő-testület visszavonhat bármit, eltörölheti és újra is alkothatja ezt a rendelet.

**dr. Vida Rolland Képviselő**: Az a félelmem, hogy 10 év múlva ne legyen újra ez az érv, hogy vannak akkor 83 éves emberek. Van egy 10 éves felkészülési idő, aki erre fel akar készülni, az eldönti, hogy eladja, vagy megtartja.

**Szigeti Antal Képviselő:** El tudom fogadni az érveidet, azt gondolom, hogy az érintettek számára is van így egy felkészülési idő.

**Szilágyi Gábor**: Van egy javaslatom az időkorláthoz kapcsolódóan. Mennyi ideig nem tudták ezek az emberek a tulajdonukat használni? Az ötvenes évektől a kilencvenes évekig.

**Szigeti Antal Képviselő:** 1950-ben vették el és 1994-ben adták vissza, annyi türelmi idő nem fog menni.

**Deltai Károly polgármester:** Szerintem az időkorlátnak nincsen praktikusan jelentősége, bármikor lehet módosítani. Jövőre is itt fogunk ülni az asztal körül, bármin változtathatunk.

**Szigeti Antal Képviselő:** Remélem, hogy azért tárgyaljuk ezt most a ciklus kezdete után egy évvel, mert ennek most van itt az ideje, és nem fogjuk ezt a témát már elővenni. Erre én nem gondolok.

**Móczár Gábor Alpolgármester**: Most van egy adott időpillanat. Bizonyos értelmezések szerint most helyére rakjuk, bizonyos értelmezések szerint változtatunk. Ebben az időpillanatban megállapítani bármilyen idő moratóriumot, én ebben semmilyen logikát nem találok. Tettük volna ezt a ciklus elején, vagy az övezeti besorolások változása idején. Miért most?

**Takács Zoltán Alpolgármester**: Eredetileg nem fűztem indoklást a javaslatomhoz, akkor most fűzök magyarázatot hozzá. Igazságtalanság van benne. Van egy 40 éves örökös, aki tavaly vált örökössé, az élete végéig élvezni fogja a kedvezményt, és van egy 80 éves, aki után majd jövőre lesz örökös, aki semmilyen kedvezményt nem kap.

**Szigeti Antal Képviselő**: Ha keresgélni akarjuk, hogy miért ne, meg fogjuk találni a módját.

Senki nem fogja irigyelni a 80 évestől. Az biztos, hogy 2-3 ember fog maradni a javaslatod alapján. Ez gyakorlatilag annulál mindent. El tudok fogadni egy időkorlátot, senkinek sem fogja bántani az önérzetét.

**Szilágyi Balázs:** Külső szemlélőként azt javaslom, hogy maradjon meg csak az időkorlát.

Mert így lesz, aki 10 évig élvezheti, valaki meg 1 évig. Így viszont a családi kedvezmény további 10 évig mindenkit megillet, hiszen a család szenvedte el, hogy elvették a földet.

**Deltai Károly polgármester:** Balázs javaslatát megfontolásra javaslom. hiszen így is kivezetjük, csak nem lépcsőzetesen, hanem egységesen.

**Földvári- Nagy László Képviselő**: Tehát mindegy, hogy örökös, vagy eredetileg kárpótolt, akinél 10 év múlva van a labda, az leteszi, kész, vége.

**Takács Zoltán Alpolgármester**: Megjegyzem, hogy az eredeti javaslat tisztán időkorlátos volt.

**Földvári- Nagy László Képviselő:** Javaslom, hogy az időkorlát megszavazása ne függjön a ciklustól.

**Vetési Vincéné Pénzügyi Csoportvezető:** A Képviselő-testület egy bevételről mond le. Az átadáskor nevesíteni kell, hogy a Testület milyen bevételről mond le közvetett támogatásként. Ez minden évben benne van a költségvetésben.

**Szigeti Antal Képviselő:** Ez eddig sem volt befolyó bevétel, soha. Ez pont azért született döntés, hogy ezeket az embereket megvédjük a túladózástól. Ez 18 család, 2,9 millió Ft-ért rágjuk ezt a témát. Ezek az emberek többet adóznak, mint az átlag. Ennek semmi gazdasági alapja nincs, ennek más az oka. Ezt nem indokolja a költségvetés.

**Vetési Vincéné Pénzügyi Csoportvezető:** 2019-ig van ez a testület, ezt 2015-ben forintosítani kell, mint közvetett támogatást, bevételt, amiről lemondtak.

**dr. Vida Rolland Képviselő**: Ez egy fiktív szám volt mindig is, amivel nem számoltunk. Ebből bármikor lehet bevételt csinálni, egy döntés kérdése. A másik dolog, hogy a 2,9 millió Ft nem nagy összeg, de emlékezetek arra, hogy a múltkor az iskolai számítógépes beruházásnál sokalltuk az évi 1,5 m Ft-ot.

**Szigeti Antal Képviselő:** Valóban kifogásoltam, de az egész összeget sokalltam, ami 6,5 millió Ft.

**Halász Terézia Képviselő**: Én nem érzem magam felhatalmazva, hogy ciklusokon átívelő döntést hozzak, tehát ezt én biztosan nem fogom megszavazni, tartózkodni fogok. Szigeti Képviselő Úr javaslatával egyet értek.

**Takács Zoltán Alpolgármester**: Az eredeti javaslat az időkorláttal kiegészítve azt gondolom, hogy kaphat többséget. Az eredeti javaslat 3 éves, van egy javaslat 10 évre. Legyen a kettő között.

**Füredi Róbert**: A 10 éves intervallum barátságos lett volna, nem gazdasági, hanem érzelmi alapon, hogy ne éljék meg ezek az emberek, hogy valamitől meg lettek fosztva.

**dr. Vida Rolland Képviselő**: Attól ez a telek még az övék marad, csak adóznak utána.

**Szilágyi Gábor**: 40 évig nem használhatták, azért lenne ez kárpótlás.

**Szigeti Antal Képviselő:** Ezek az emberek adóznak, az aránytalanul nagy terhektől lettek megvédve. Ezt, hogy ez ilyen kardinális kérdés Telki életében nem hittem volna.

*A polgármester az eredeti határozati javaslatot teszi fel szavazásra azzal a kiegészítéssel, hogy a lépcsőzetes kivezetés helyett a kivezetés határideje 2019. december 31.*

A Képviselő testület 5 igen szavazattal egy tartózkodás mellett - az alábbi határozatot hozta.

**Telki község**

**Képviselő-testülete**

**124/2015 ( XI.30.) Öh. számú**

**Határozata**

**Telekadó rendelet módosításáról**

Telki község képviselő-testülete úgy határoz, hogy a telekadó rendeletét módosítja az alábbiak szerint:

Mentes a telekadó alól 2019. december 31-ig az a magánszemély a kárpótlásban illetve tagi részarányban visszakapott ingatlana után, aki 1991.01.01.óta állandó bejelentett lakcímmel rendelkezik Telki Községben és fenti ingatlanát eredeti jogosultként illetve annak egyenes ági leszármazójaként tulajdonolja, ugyanúgy értve az időközben kárpótlásban vagy tagi részarányban visszakapott ingatlant is.

Határidő: azonnal

Felelős: Polgármester, jegyző

*A polgármester a telekadó rendelet-tervezetet teszi fel szavazásra.*

**Telki Község Képviselő-testülete (5 igen szavazattal 1 tartózkodás mellett - 6 fő képviselő volt jelen a szavazáskor) a 13/2015.(XI.30.) Ör. számú rendeletét megalkotta.**

*A rendelet a jegyzőkönyv melléklete.*

1. **Iparűzési adó rendelet kérdése.**

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**125/2015 ( XI.30.) Öh. számú**

**Határozata**

**Iparűzési adó rendelet módosításáról**

Telki község képviselő-testülete úgy határoz, hogy az iparűzési adóról szóló rendeletét módosítja miszerint az állandó jelleggel végzett iparűzési tevékenység esetén 2016. adóévtől az adó évi mértéke a Htv-ben meghatározott adóalap 1,8 %-a.

Határidő: azonnal

Felelős: Polgármester, jegyző

*A polgármester az iparűzési adó rendelet-tervezetet teszi fel szavazásra.*

**Telki Község Képviselő-testülete (6 igen szavazattal egyhangúan- 6 fő képviselő volt jelen a szavazáskor) a 14/2015.(XI.30.) Ör. számú rendeletét megalkotta.**

*A rendelet a jegyzőkönyv melléklete.*

**Építményadó rendelet módosításának kérdése**

1. Szociálisan rászorulók kedvezményének kérdése.

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**126/2015 ( XI.30.) Öh. számú**

**Határozata**

**Építményadó rendelet módosításáról**

Telki község képviselő-testülete úgy határoz, hogy az építményadóról szóló rendeletének 2.§.( 1) bekezdését az alábbiak szerint módosítja:

1. Szociálisan rászoruló az a személy, aki rendszeres települési támogatásban, ápolási díjban, időskorúak járadékában, aktív korúak ellátásában részesül.

Határidő: azonnal

Felelős: Polgármester, jegyző

*A polgármester az építményadó rendelet-tervezetet teszi fel szavazásra.*

**Telki Község Képviselő-testülete (6 igen szavazattal egyhangúan- 6 fő képviselő volt jelen a szavazáskor) a 15/2015.(XI.30.) Ör. számú rendeletét megalkotta.**

*A rendelet a jegyzőkönyv melléklete.*

1. **Települési adóval kapcsolatos kérdés.**

**Deltai Károly Polgármester:** Egy helyütt tévesen a telekadó szó szerepel települési adó szó helyett, ezzel a javítással fogom szavazásra bocsátani a rendelet tervezetet.

**dr. Lack Mónika Jegyző**: A Pénzügyi Bizottság ülése után összeállított rendelet tervezetet elküldtük a Kormányhivatal Törvényességi Felügyeleti Osztályának, aki tett egy szakmai észrevételt. Többször is próbáltuk az észrevételnek megfelelően javítani, de továbbra is vannak a rendelet tervezetnek olyan részei, amik továbbra sem felelnek meg a jogszabály szerkesztés követelményeinek.

**Földvári-Nagy László Képviselő**: Hogyan lehetséges ez, tartalmi, vagy formai követelményről beszélünk?

**dr. Lack Mónika Jegyző**: Tartalmi követelményeknek nem megfelelő.

**Deltai Károly Polgármester**: Minden lehetséges fórumon jeleztük ennek a törvénynek a végrehajthatatlanságát, de eddig semmilyen válasz nem érkezett.

*A polgármester a települési adó rendelet-tervezetet teszi fel szavazásra.*

**Telki Község Képviselő-testülete (5 igen szavazattal 1 tartózkodás mellett- 6 fő képviselő volt jelen a szavazáskor) a 16/2015.(XI.30.) Ör. számú rendeletét megalkotta.**

*A rendelet a jegyzőkönyv melléklete.*

**5. / Telki Község Képviselő-testülete a 2016. év január 1-től hatályos árak, díjak meghatározásáról**

**Előadó: Polgármester**

*A Polgármester az előterjesztés szerinti határozati javaslatot teszi fel szavazásra.*

**Telki község**

**Képviselő-testülete**

**127/2015. (XI.30.) Öh. számú**

**Határozata**

**Telki Község Képviselő-testülete a 2016. év január 1-től hatályos árak, díjak meghatározásáról**

A képviselő-testület úgy határoz, hogy az díjrendeleteit 2016.január 1-től nem kívánja módosítani.

Határidő: azonnal

Felelős: polgármester

**6. / Telki község képviselő-testülete és intézményei 2016.évi költségvetésének koncepciója**

**Előadó: Polgármester - Jegyző**

*Az előterjesztés a jegyzőkönyv melléklete.*

**Deltai Károly Polgármester:** A szöveges koncepció elkészítése nem kötelező, de a lakosság számára közérthetőbb.

**Földvári-Nagy László Képviselő:** Szeretném kérni, hogy ha a kiadási oldalon átlépjük a költségvetést, akkor az okokról egy részletes tájékoztatást kapjunk, csak a viták elkerülése miatt.

**Takács Zoltán Alpolgármester**: A tavalyi költségvetés kapcsán nem történt meg a részletes vizsgálat, ez bizottsági feladat.

**Földvári-Nagy László Képviselő:** Néha nem az a konkrét dolog, mint amit az ember hisz a hozzáfűzött táblázat alapján.

**Deltai Károly Polgármester:** Mi a bizottsági ülés előtt tartunk ilyen jellegű egyeztetést, megbeszélést a pénzügyi vezetővel, ezt kiterjesztjük a bizottságra, így könnyebb lesz az ülésen a döntés.

**Szigeti Antal Képviselő:** 2015-nél nem használtuk fel a működési költségeket.

**Deltai Károly Polgármester:** Az elmúlt 5 évben mindig megtakarítottunk.

**Móczár Gábor Alpolgármester:** Szeretném indítványozni, hogy a jövő évi költségvetésben kerüljön kalkulációra kezdetben fél, később egész álláshely egy fő művelődésszervező alkalmazásának kérdése.

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**128/2015. (XI.30.) Öh. számú**

**Határozata**

Telki Önkormányzatának
2016. évi költségvetésének koncepciójáról

Telki község Képviselő-testületeaz önkormányzat 2016. évi költségvetési koncepcióját - mint a költségvetés kidolgozásának alapját - az alábbiak szerint elfogadja:

1. A működési bevételek és kiadások – felhalmozási bevétel felhasználása nélküli – egyensúlyának megteremtésére tett intézkedések folytatása. A költségvetési terv összeállításánál alapvető szempont a pénzügyi egyensúly megteremtése.

2. Az intézmények működésének felülvizsgálata, működőképességének megőrzése a takarékossági szempontok figyelembevételével.

3. A költségvetési előirányzatok tervezésekor a kötelező önkormányzati feladatok prioritását biztosítani kell. Önként vállalt feladat a költségvetésben akkor tervezhető, ha annak pénzügyi fedezete az önkormányzat saját bevételéből megteremthető. Az önként vállalt feladat kiadásainak finanszírozása a kötelező önkormányzati feladat ellátását nem veszélyeztetheti.

4. A költségvetés előkészítésekor a jogszabályon, szerződésen, megállapodáson alapuló kiadások elsődlegességét biztosítani kell.

5. A költségvetésben a nem várt kiadások finanszírozhatósága érdekében általános tartalékot kell képezni.

A koncepció a határozat melléklete.

**Felelős:** Polgármester

 Jegyző

 Intézményvezető

**Határidő:** értelemszerűen a 2016. évi költségvetés

**1.sz. melléklet**

**Telki Önkormányzatának 2016.évi költségvetési koncepciója**

Az államháztartásról szóló 2011. évi CXCV. törvény jelenleg érvényben lévő szabályozása költségvetési koncepció készítését nem írja elő, de célunk, hogy az Önkormányzat 2016. évre vonatkozó feladatainak, terveinek, gazdálkodási kereteinek bemutatása továbbra is költségvetési koncepció készítésével történjen.

2016.évi költségvetés tervezésének megkezdése előtt fontos áttekinteni a 2016.évi központi költségvetést, annak is a helyi önkormányzatokra vonatkozó részeit, illetve a várható bevételeket, kiadásokat és kötelezettségvállalásokat.

Ezek figyelembevételével lehet megállapítani a következő év gazdálkodási célkitűzéseit és elkezdeni a következő év költségvetésének tervezési feladatait

Az Országgyűlés Magyarország 2016. évi központi költségvetésről szóló törvényt elfogadta.

***Az önkormányzatok várható helyzete 2016-ben***

2016. évi költségvetési törvényben meghatározott főbb célkitűzések közül az önkormányzatot érintők a következők:

* 2016-ban is folytatjuk a pedagógus-életpályaprogram.
* Bürokrácia csökkentése - az adóhatóság feladata lesz javítani az adózói morált, úgy, hogy a jó adózókat pozitív megkülönböztetésben részesíti a rossz adózókkal szemben.
* az adminisztratív terhek csökkentése (illetékek, díjak) az Államreform 2 keretében.
* az ingyenes gyermekétkeztetés további folytatása,
* A „segély helyett munkát” elv keretében a közmunka-programokban foglalkoztatottak létszámának és a programok forrásának bővítése.
* egyes jövedelempótló ellátások reálértékének megőrzése.

Jövő évben a korábbi döntésnek megfelelően tovább emelkedik a pedagógusok bére.

A Kormány a családok támogatását, azon belül is a **gyermekétkeztetési feladatok** finanszírozását az utóbbi évek során mindvégig kiemelt területként kezelte. Mérföldkőnek tekinthető, hogy 2015. szeptember 1-jétől bővül a kisgyermekeket ellátó intézményrendszerben a térítésmentes étkeztetés lehetősége, amely tovább csökkenti a családok gyermekneveléssel összefüggő terheit, valamint hozzájárul a jövő generációjának egészséges fejlődéséhez. E kiemelt célkitűzés megvalósításához a **2016. évben a költségvetés az önkormányzatok gyermekétkeztetési feladatainak ellátására többletforrást biztosít**.

A Kormány kiemelt foglalkoztatáspolitikai prioritása a „segély helyett munkát” elv érvényre juttatása. Hosszú távú célja pedig az üzleti világgal szorosan együttműködve a teljes foglalkoztatottság megvalósítása. Ennek megfelelően a bevezetett, kapcsolódó szociális támogatási rendszer igazságosabb és átláthatóbb, emellett elejét veszi a korábban gyakran tapasztalt, segélyekkel való visszaéléseknek. Az állam által biztosított támogatási formákon túl **az emberek szociális támogatással való ellátása az önkormányzatok feladata**, mivel a helyi közösségek rendelkeznek leginkább azzal a tudással, amely alapján dönthetnek a jogosultság tekintetében.

 Az önkormányzatok szabadabban dönthetnek a támogatások nagyságáról és formájáról. Az új támogatási rendszerben senki sem maradhat ellátás nélkül, ugyanis a megfelelő forrással nem rendelkező önkormányzatok központi költségvetési forráshoz jutnak. Az állam és az önkormányzat segélyezéssel kapcsolatos feladatai élesen elválasztásra kerültek. Az állami felelősségi körbe tartozó ellátások járási kormányhivatali hatáskörben, az önkormányzati ellátások képviselő-testületi hatáskörben találhatóak.

2016-ban is jelentős célkitűzés tehát a segélyezettek újbóli integrálása a munka világába.

**Telki Önkormányzatának 2016. évi költségvetési koncepciója**

A Költségvetési koncepciónak az elképzelések megfogalmazását és az elérni kívánt célok meghatározását célszerű tartalmaznia azzal a céllal, hogy a jövő évi költségvetés kialakításához szükséges alapelvek, valamint a főbb célkitűzések meghatározásra kerüljenek. A koncepció elfogadását követően részleteiben is folytatódhat a költségvetési rendelet előkészítése és ehhez szükséges, hogy a stratégiai döntések már a költségvetés évét megelőzően megtörténjenek.

***A polgármester programjának elvi keretei és iránya a választási ciklusra:***

* a település jó színvonalú üzemeltetése,
* a pénzügyi egyensúly megőrzése,
* a rendkívül takarékos működés,
* hogy a működési kiadást működési bevétel finanszírozzon,
* hogy jó gazda módjára báni a vagyonunkkal,
* hogy fejleszteni településünket és ehhez minél több pályázati forrást találni,
* hogy érvényesíteni a többletszolgáltatások esetében a felhasználói hozzájárulás elvét,
* hogy hitelfelvételt csak kivételes esetben, körültekintően, fejlesztéshez kapcsolódóan vegyen fel az önkormányzat, de törekedni kell a fejlesztések hitelfelvétel nélküli menedzselésére.

 Fontos, hogy az intézmények jó színvonalon üzemeljenek,

* hogy működjön a helyi szociális háló,
* hogy épüljön a közösség,
* hogy jó kapcsolatunk legyen a nagyobb rendszerekkel és
* a helyi kisközösségekkel, civil szférával egyaránt.

***Főbb költségvetési irányelvek:***

A jelenlegi és a várható gazdasági-, pénzügyi helyzetben a 2016. évi gazdálkodás során továbbra is előtérbe kell helyezni az alábbi szempontokat:

* a közfeladatokat ellátó intézmények és a hivatal biztonságos működésének biztosítása,
* a gazdálkodás során folyamatosan ügyelni kell a bevételek és kiadások egyensúlyára;
* az önkormányzat valamennyi területén racionális, hatékony, eredményes gazdálkodást kell folytatni;
* törekedni kell a tervezett bevételek teljes körű beszedésére, és az esetleges új bevételi források (lehetőségek) felkutatása;
* pályázati lehetőségek felkutatása, kihasználása.

**Bevételek**

**A központi működési támogatás**

**A helyi önkormányzatok központi költségvetési támogatási rendszere a 2016. évben** is az önkormányzati feladatellátáshoz igazodó, 2013-tól kialakított feladatalapú támogatási rendszerben történik.

Természetesen az önkormányzatok mindennapjaiban és finanszírozásában is érvényesülnek a 2016. évi költségvetési törvény általános célkitűzései, így az életszínvonal és életminőség javítása, a jóléti intézkedések erősítése, ágazati fejlesztések megvalósulása.

Ennek megfelelően **jövőre** – a Kormány kiemelt célját érvényesítve – jelentősen **növekszik a gyermekétkeztetés támogatása**, melynek köszönhetően igen nagymértékben **bővül az ingyenes étkezésben részesülők száma.**

 A Kormány részéről biztosított a forrás a gyermekek intézményrendszeren belüli minél korábbi fejlesztése érdekében elindított programhoz is, amely 3 éves kortól kötelezővé teszi az óvodát, annak érdekében, hogy ne maradjon egy gyermek sem ellátás nélkül hazánkban. E célokhoz kapcsolódva továbbra is biztosítottak azok a fejlesztési források is, amelyek az óvodák kapacitásbővítését, az önkormányzati konyhák fejlesztését szolgálják. A fentiek alapján a jövő évben is kiemelt szerepet kap az eltérő élethelyzetből, környezetből származó gyermekek esélyegyenlőségének megteremtése.

A Kormány szociális segélyezéssel, a segélyezettek munka világába való visszavezetésével kapcsolatos elképzeléseinek megfelelően 2015 márciusától gyökeresen átalakult az állam és az önkormányzatok ellátási felelőssége.

A minden állampolgárnak egyforma feltételekkel biztosítandó ellátásokról immár az állam gondoskodik, **a települési önkormányzatoknál pedig annak a lehetősége maradt meg, hogy az egyedi problémákra koncentrálva nyújtsanak segítséget a helyi igények megfelelő ismerete mellett.**

E feladat értelmében specifikus, minden településen eltérő adottságokra és szükségletekre kell reagálni, ehhez pedig az önkormányzatok alapvetően a saját bevételeikre támaszkodhatnak.

A fenti általános elvek mellett az **önkormányzati finanszírozás tekintetében a jövő év legfőbb célkitűzése a kiszámíthatóság és a stabilitás megtartása, a működési hiány nélküli gazdálkodás fiskális feltételeinek erősítése és a kistelepülések további felzárkózásának elősegítése.**

A központi költségvetés alapján a települési önkormányzatokat az alábbi címeken illeti meg támogatás:

***A helyi önkormányzatok általános működésének és ágazati feladatainak támogatása:***

* A helyi önkormányzatok működésének általános támogatása
* A települési önkormányzatok egyes köznevelési feladatainak támogatása
* A települési önkormányzatok egyes szociális, gyermekjóléti és gyermekétkeztetési feladatainak támogatása
* A települési önkormányzatok kulturális feladatainak támogatása
* A helyi önkormányzatok kiegészítő támogatásai

A helyi önkormányzatok általános működésének és ágazati feladatainak támogatása célhoz kötött felhasználást és elszámolást előírva biztosítja a helyi közszolgáltatások megfelelő színvonalon történő ellátását.

A helyi önkormányzatok kiegészítő támogatásai egyrészt működési és felhalmozási célú költségvetési támogatások formájában segíti az önkormányzatok feladatellátását és a kapcsolódó fejlesztési beruházások megvalósítását, másrészt az egyedi problémák kezelése érdekében is tartalmaz forrásokat.

**A célok elérésének módja, a helyi önkormányzatok 2016. évi központi költségvetési támogatásainak területein**

***Általános működés, igazgatás***

Az önkormányzatok feladatainak nagyobb részét a klasszikus értelemben vett önkormányzati feladatok (igazgatási feladatok, településüzemeltetés, közvilágítás, helyi adóztatás, stb.) teszik ki.

E helyi közügyek ellátását 2016-ban is, hasonlóan az előző évekhez egy – a különböző feladatmutatóktól és az önkormányzatok jövedelemtermelő képességétől is függő – általános jellegű támogatás szolgálja.

 Az általános támogatáson belül külön jelenik meg az önkormányzati hivatal támogatása, a legtipikusabb településüzemeltetési feladatok, illetve az egyéb kötelező önkormányzati feladatok támogatása.

Az előző évhez képest változás, hogy a jogcím kiegészül a Település- üzemeltetéshez kapcsolódó feladatellátás kiegészítő támogatása címmel. Ezen új jogcím kiegészítő támogatás biztosítását teszi lehetővé, amennyiben a 2014. évi beszámolók alapján a települési önkormányzatok országosan összesített nettó kiadása az alaptámogatások országosan összesített összegét meghaladja. Így biztosítható, hogy a központi költségvetés a valós nettó kiadások alapján biztosítson forrásokat az alrendszer számára. A kiegészítő támogatás csak abban az esetben állapítható meg, ha az előirányzat törvény szerinti összege azt lehetővé teszi. A tervezet szerint a kiegészítő támogatás fajlagos összegeit a helyi önkormányzatokért felelős miniszter és az államháztartásért felelős miniszter 2016. január 5- éig közösen állapítja meg.

Kiemelendő még az egyéb kötelező feladatok támogatásában megjelenő változás. Továbbra is cél az alacsonyabb lakosságszámmal, gyenge jövedelemtermelő-képességgel rendelkező önkormányzatok támogatása.

***A helyi önkormányzatok működésének általános támogatása:***

a. Önkormányzati hivatal működésének támogatása.

b. Település-üzemeltetéshez kapcsolódó feladatellátás támogatása.

* Zöldterület-gazdálkodással kapcsolatos feladatok ellátásának támogatása.
* Közvilágítás fenntartásának támogatása.
* Köztemető fenntartással kapcsolatos feladatok támogatása.
* Közutak fenntartásának támogatása.

A fenti támogatások önkormányzatonkénti együttes összegét csökkenti az önkormányzat ***elvárt bevétele***. Az elvárt bevétel a 2014. évi iparűzési adóalap 0,55%-a, de a beszámítás összege nem haladhatja meg az önkormányzatot ezen a jogcímen megillető támogatások összegét.

***Köznevelés***

A települések fő feladata a köznevelés területén 2016. évben is az óvodai ellátás biztosítása. E feladathoz a 2015. évhez hasonlóan biztosít finanszírozást a központi költségvetés:

* átlagbér alapú bértámogatás jár a pedagógusok és a nevelő munkát segítők jogszabályi előírások alapján elismert létszáma alapján,
* kiegészítő támogatás jár az óvodapedagógusok minősítéséből fakadó többletkiadásokhoz, létszámuk alapján,
* óvodaműködtetési támogatás szolgálja a nem szakmai dolgozók bérének és az intézmény szakmai eszközei beszerzésének, dologi kiadásainak támogatását,

A ***bértámogatás t***ekintetében a költségvetés a jogszabályi előírások alkalmazásával biztosítja az óvodapedagógusok illetményét, igazodva a pedagógusi életpálya előmeneteli rendszer többletköltségeihez, valamint a nemzeti köznevelési törvény szerinti jogszabály módosításból adódó többlet bérterhekhez.

 Fontos kiemelni, hogy a központi költségvetés számol a kötelező óvodáztatásból fakadó többletkiadásokkal is, és figyelembe veszi a szaktörvény azon, 2015 szeptemberétől hatályba lépő módosítását is, amelynek értelmében a pedagógiai szakképzettséggel rendelkező óvodai segítők is a pedagógus életpálya szerinti illetményre lesznek jogosultak.

A ***pedagógusok minősítésére*** biztosított forrás egyaránt támogatást nyújt a 2014. és 2015. években minősített óvodapedagógusok bérével kapcsolatos többletkiadásokra. A fenntartónkénti adatokat a Köznevelési Információs Rendszer adatszolgáltatása alapozza meg.

***Szociális ágazat***

A szociális és gyermekjóléti ellátórendszerben az önkormányzatok szerepe alapvetően a 2016. évben is az alapellátások biztosítása.

 Tekintettel a segélyezési rendszer 2015. március 1-jével való átalakítására, a pénzbeli ellátások terén jelentős hangsúlyeltolódás történt. Az állami és önkormányzati feladatok éles elválasztásával járási kormányhivatali hatáskörbe került valamennyi normatív alapon járó támogatás, így az önkormányzatok pénzbeli ellátásokkal kapcsolatos, kötelező feladatai jelentős mértékben lecsökkentek.

 Ugyanakkor a települési támogatás bevezetésével az önkormányzatok az általuk támogatandónak ítélt, rendeletükben szabályozott élethelyzetekben segítséget nyújtanak az arra rászorulóknak.

Ezzel a kötelező segélyezésen túlmenően jelentősen nőtt az önkormányzatok feladata és felelőssége a segélyezésre szorult polgáraik meghatározásában és részükre a támogatás megállapításában E változáshoz igazodva a Hozzájárulás a pénzbeli szociális ellátásokhoz jogcím központi előirányzata jelentősen lecsökken, hiszen a 2016. évben már nem kell visszaigényelhető forrást biztosítani azon segélyekhez, melyek már nem kötelezően nyújtandó önkormányzati ellátások.

2016. évben továbbra is kötelező önkormányzati feladat a ***gyermekétkeztetés.*** Az ingyenes bölcsődei és óvodai gyermekétkeztetés bővítéséről szóló 1732/2014. (XII. 12.) Korm. határozat, illetve a gyermekek védelméről és gyámügyi igazgatásáról szóló 1997. évi XXXI. törvény folyamatban lévő módosítása alapján 2015. szeptember 1-jével jelentősen bővült azon jogosultak köre, akik bölcsődében, illetve óvodában térítésmentesen étkezhetnek. E feladathoz a helyi önkormányzatok számára többlettámogatást biztosít a Kormány.

***Kulturális ágazat***

 A települési önkormányzatok kulturális feladatainak támogatása 2016-ban a szabályozás alapvető változatlansága mellett az előző évhez képest megújított struktúrát követi. A kulturális javak védelmére, a muzeális intézményekre, a közművelődési és a nyilvános könyvtári ellátásra – a jogszabályi környezet és az ellátandó feladatok változatlanságára tekintettel – a 2015. évivel azonos összeg biztosít a Kormány.

**Közhatalmi bevételek**

A helyi adókból származó bevétel továbbra is teljes egészében az önkormányzatok saját bevétele és helyben járul hozzá a feladatokhoz.

Telki község képviselő-testülete 2014. decemberében **116/2014.(XII.18.) Öh. számú határozatával döntött arról, hogy az adórendeleteit felülvizsgálja** az igazságosabb közteherviselés és Telki hosszú távú működésbiztonsága érdekében megvizsgálja a helyi adózás rendjét és strukturális változást készít elő.

A képviselő-testület választási programjában megfogalmazta azt, hogy átfogó adóemelést nem tervez, csak a kisebb belső átalakításokkal kívánja elérni az igazságosabb közteherviselés érvényesülését.

***Építményadó***

***Telkiben 1385 db ingatlanra történik építményadó befizetés 81.792 e –Ft. értékben.***

Az önkormányzat helyi adórendelete értelmében adókedvezmény illeti meg minden természetes személy adóalanyt minden, a lakásba állandó lakosként bejelentett közeli hozzátartozó után. A lakásba állandó lakosként bejelentett első személy után 40 m2, további, 10-10 m2 kedvezmény illeti meg az ingatlanba lakosként bejelentett közeli hozzátartozókat is. Az adókedvezmény maximum 7 személyig vehető igénybe lakások esetében

A bejelentett lakosok utáni adókiesés mértéke éves szinten kb. 29 000 e -30 000 e Ft

***Telekadó***

Telekadó fizetés 331 ingatlan után történik ebből származó tervezett bevétele 2015. évben 45 M Ft.

Telekadó bevételi oldala kérdéses a mezőgazdasági tevékenység alá vont területek adómentessége miatt.

***Helyi iparűzési adó***

Az állandó jelleggel végzett iparűzési tevékenység esetén a helyi iparűzési adó mértékét az eddigi 1,6 %-ról 1,8 %-ra emelése a képviselő-testület előtt van.

Az adó mérték emeléséből eredő bevétel növekedést nem tudjuk előre prognosztizálni, hiszen az egy állandó változó tényező, melyet nagymértékben befolyásol a magas túlfizetés állománya.

***Pótlék, bírság, egyéb bevételek***

A pótlékok és bírságok összegének tervezése az előző évi bevételen alapulhat. Az egyéb bevételek a szabálysértési bírságokból befolyt tételeket tartalmazzák, amelynek behajtási %-a olyan alacsony, hogy arra kalkulációt készíteni nem lehet.

***Települési adó***

A helyi adókról szóló 1990. évi C. törvény értelmében:

**1/A. §** (1) Az önkormányzat az illetékességi területén rendelettel olyan települési adót, települési adókat vezethet be,amelyet vagy amelyeket más törvény nem tilt. Az önkormányzat települési adót **bármely adótárgyra megállapíthat, feltéve, hogy arra nem terjed ki törvényben szabályozott közteher** **hatálya.** A települési adónak **nem lehet alanya** állam, önkormányzat, szervezet, továbbá – e minőségére tekintettel – **vállalkozó** [52. § 26. pont].

(2) Az e § alapján megállapított települési adóra kizárólag az 1. § (1) bekezdését, a 42/B. §-t és a 43. § (3) bekezdését kell alkalmazni.

(3) A települési adóval kapcsolatos adóhatósági feladatokat az önkormányzati adóhatóság látja el.

(4) A települési adóval kapcsolatos eljárási kérdésekben az adózás rendjéről szóló törvény rendelkezéseit azzal az eltéréssel kell alkalmazni, hogy az önkormányzat települési adót önadózással megállapítandó adóként is bevezethet.

(5)A települési adóból származó bevétel az azt megállapító önkormányzat bevétele, amelyet fejlesztési célra és a települési önkormányzat képviselő-testületének hatáskörébe tartozó szociális ellátások finanszírozására használhat fel.

***Települési adó bevezetését a képviselő-testület fontolgatja.***

**Gépjárműadó**

A gépjárműadó megosztás szabályaiban sem lesz változás, a belföldi gépjárművek után a települési önkormányzat által beszedett adó 40 % marad helyben és továbbra is 60 % kerül központosításra.

 A fentiekben részletezett központi rendelkezés értelmében, ha figyelembe vesszük a gépjárműadó kivetésünk összegét, akkor annak 40 %-át, - mint a költségvetési törvény szerinti helyben maradó részt -, azaz 14 M Ft-ot bevétellel számolhatunk.

***Az adókintlévőségek csökkentése érdekében tovább kell folytatni a következetes végrehajtási és ellenőrzési tevékenységet.***

**Működési bevételek**

***Intézmények tevékenységükkel kapcsolatos bevételei***

A bevételi kör meghatározó elemét képezik a különböző jogcímeken (lakások, nem lakás céljára szolgáló helyiségek, létesítmények (Pajta – Faluház; Tornaterem) – az önkormányzat vonatkozó rendeletei és határozatai által megállapított – beszedett térítési díjak és szolgáltatási bevételek.

Az önkormányzat működési bevételét növeli az ÉDV bérleti díj felszámított áfa-ja.

A Telki Napló és a telki.hu portál esetében növelni kell a hirdetési felületek értékesítéséből származó bevételeket.

A közterület-használattal, valamint az önkormányzat tulajdonában lévő úthálózat igénybevételével (behajtási díj) összefüggő bevételek területén a tarifákat a napi gyakorlathoz kell igazítani.

Önkormányzat kötelező feladata a gyermekétkeztetés biztosítása az óvodába és iskolába. A gyermekétkeztetés térítés díja megegyezik a nyersanyagnorma mértékével. A nyersanyagnorma 2015.01.01-től jelentősen változott.

A bevétel szempontjából az étkezési nyersanyagnorma 100%-át téríti meg az igénybevevő amennyiben nem jogosult kedvezményre

***A szolgáltatások bevételeinek felülvizsgálata szükséges, a költségvetési törvény 1,6 % inflációval számol 2016. évre.***

***Felhalmozási bevételek***

Tervezése a jelenlegi gazdasági környezetben nem könnyű feladat.

Az Önkormányzat 2016. évben a szennyvíz üzemeltetéssel kapcsolatos bérleti díjjal számol, de a közmű-hálózatokkal kapcsolatos állami intézkedések tükrében kérdőjeles, hogy meddig lesz lehetősége az önkormányzatnak bérleti díjat realizálni a vízi-közművei után.

Az önkormányzati telkek értékesítéséből származó bevétellel addig nem számolunk, míg a tényleges értékesítés meg nem történik

**Kiadások**

A Mötv. 13. § (1) bekezdése szerint a helyi közügyek, valamint a helyben biztosítható közfeladatok körében ellátandó **helyi önkormányzati feladatok** különösen:

1. településfejlesztés, településrendezés;

2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);

3. a közterületek, valamint az önkormányzat tulajdonában álló közintézmény elnevezése;

4. egészségügyi alapellátás, az egészséges életmód segítését célzó szolgáltatások;

5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);

6. óvodai ellátás;

7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

8. gyermekjóléti szolgáltatások és ellátások;

8a. szociális szolgáltatások és ellátások, amelyek keretében települési támogatás állapítható meg;

9. lakás- és helyiséggazdálkodás;

10. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;

11. helyi környezet- és természetvédelem, vízgazdálkodás, vízkárelhárítás;

12. honvédelem, polgári védelem, katasztrófavédelem, helyi közfoglalkoztatás;

13. helyi adóval, gazdaságszervezéssel és a turizmussal kapcsolatos feladatok;

14. a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;

15. sport, ifjúsági ügyek;

16. nemzetiségi ügyek;

17. közreműködés a település közbiztonságának biztosításában;

18. helyi közösségi közlekedés biztosítása;

19. hulladékgazdálkodás;

20. távhőszolgáltatás;

21. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

A fenti listából látható, hogy az önkormányzatoknak változatlanul sokrétű feladattal kell majd megbirkózniuk, ugyanakkor az állami támogatások az ellátandó feladatokat nem, vagy csak részben finanszírozzák le.

**Működési kiadások**

A költségvetés előkészítésekor a jogszabályon, szerződésen, megállapodáson alapuló kiadások elsődlegességét biztosítani kell. Figyelembe kell venni továbbá a hatályos törvényekből és rendeletekből, határozatokból adódó feladatokat. Kiadásoknál valamennyi területen jól átgondolt, de reális a szükségletek (foglalkoztatáspolitikai célokhoz igazodó személyi juttatások és kötelező valamint állami feladatokhoz kapcsolódó dologi kiadások, ezen túl az önként vállalt feladatokhoz kapcsolódó dologi kiadások) meghatározásakor a takarékos és hatékony gazdálkodás elvét érvényre kell juttatni. A költségek vonatkozásában a szükséges és reális fedezetet biztosítani kell a tervezés során.

Működési kiadások közül a legjelentősebb tételt a személyi juttatások és járulékok tették és teszik ki.

 ***Személyi jellegű kiadások***

**Személyi jellegű kiadások** között szerepel az önkormányzati hivatal apparátusának díjazása, az intézmények alkalmazottainak személyi jellegű kiadásai, a képviselő-testület tagjainak díjazása, közfoglalkoztatottak bérezésére fordítható összegek.

A meglévő intézményhálózathoz tartozó személyi állományt ismerjük, a személyi juttatások és annak, járulékainak előirányzatának meghatározása a hatályos jogszabályok alapján történhet.

A költségvetés készítésénél a létszám előirányzat a személyi juttatások megállapításának alapja. Ezért fontos az intézményi létszámkeretek ellátandó feladatokkal arányos megállapítása.

Tervezésük során figyelemmel kell lenni az illetmények mértékének változására, a képviselő- testület által jóváhagyott létszámkeretre, törvényi változásokra.

Soros előrelépésekkel, minimálbérre, valamint garantált bérminimumra történő kiegészítésekkel, esedékes jubileumi jutalmak összegeivel és a nyugdíjba vonulás miatti felmentéssel is számolnunk kell.

Biztosítanunk kell továbbá az óvodapedagógusokat megillető minősítésből adódó többletkiadások fedezetét.

Tervezésre kell kerülni-e a munkába-járással kapcsolatos kiadásoknak és a kötelező cafetéria-juttatásának keretével is számolunk kell.

A fizetési számlához kapcsolódóan, az egy foglalkoztatottnak havonta adható bankszámla-hozzájárulás mértéke a 2016. évben legfeljebb 1000 forint

A 2016. évi minimálbér a koncepció összeállításakor még nem ismert.

***2016-ben is folytatódik a pedagógus-béremelés. 2017-ig minden évben emelkedni fog a pedagógusok bére, így jövőre is.***

Telki Óvodában dolgozó óvodapedagógusok száma 19 fő. Jelenleg 4 fő pedagógus minősítése van folyamatban. 2016 évközben 2 fő óvodapedagógus kérheti nyugdíjazás miatt a felmentését.

Több lépcsőben zajlik az **egészségügyi dolgozók béremelése**, amelynek egyaránt részesei a védőnők.

**Munkaadókat terhelő közterhek** lényegében nem változnak.

A **dologi kiadások**on belül a legnagyobb hányadot a közüzemi díjak, az élelmezési és karbantartási kiadások teszik ki, ezeket az előirányzatokat továbbra is kiemelt előirányzatként kell kezelni a dologi kiadásokon belül.

***Kiemelt szempont a működési költségek optimalizálása.***

* Általános Iskola tanterembővítésének hatása
* Iskola évközi működési támogatása
* Közvilágítás fejlesztésének hatása
* Gyepmesteri tevékenység átalánydíjas szerződése
* Az orvosi rendelőknek, védőnői szolgálatnak helyet adó épület bérleti díja, üzemeltetésének költsége jelentős terhet jelent az önkormányzat számára.
* Az önkormányzat tulajdonában lévő úthálózat fenntartási költségei folyamatosan nő.
* Az intenzíven fenntartott közterek, parkok területe folyamatosan növekszik.
* Informatikai Ad-hoc bizottság Általános iskolára vonatkozó felmérésének hatása

***Támogatások***

Az önkormányzat a kiemelt rendezvények lebonyolítására a Telki Kultúra Közhasznú Alapítvánnyal kötött közművelődési megállapodást.

Az önkormányzat a Máltai Szeretet Szolgálattal kötött ellátási szerződéssel biztosítja a gyermekjóléti és egyes szociális szolgáltatásokat.

A Képviselő-testület lehetőséget biztosít a településen működő civil szervezeteknek működésükhöz, programjaikhoz támogatás pályázására. Az ehhez pályázati keret meghatározása szükséges.

***Települési támogatás***

 A szociális törvény az önkormányzatok által biztosítandó segélyek tekintetében annyit ír elő, hogy az önkormányzat a helyi viszonyokhoz mérten, a krízishelyzetben lévő személyek számára, illetve a helyi szociális problémák kezelésére települési támogatást nyújt.

A települési támogatás egyes típusait és jogosultsági feltételeit az önkormányzat rendeletében határozta meg.

***Működési kiadások:***

* Működési kiadások meghatározásakor a takarékos és hatékonygazdálkodás elvét érvényre kell juttatni.
* A költségvetés előkészítésekor a jogszabályon, szerződésen, megállapodáson alapulókiadások elsődlegességét biztosítani kell.
* A szükséges karbantartási munkálatokat intézményeinknél (óvoda, iskolapolgármesteri hivatal) az önkormányzatnak folyamatosan el kell végeznie, hogy működőképességét biztosítani tudja.
* A forrásokkal való hatékony gazdálkodás minden vezető kötelessége, és elvárható tőlük, hogy saját területükön tárják fel a megtakarítási lehetőségeket. Ez mind a személyi mind a dologi kiadásokra vonatkozik.

***Tervezett beruházások, felújítások***

A 2016. évi tervezés során figyelembe kell venni a folyamatban lévő beruházásokat, a korábbi képviselő-testületi döntéseken alapuló elkötelezettségeket és számba kell venni a konkrétan tervezhető fejlesztési bevételeket és ezután lehet meghatározni a költségvetésben a fejlesztési célok megvalósításának sorrendjét.

Fel kell mérni az intézményeknél a már nem halogatható szükségessé vált felújításokat és azok várható kiadásainak ismeretében a rendelkezésre álló forrásaink függvényében megvalósításukkal számolni kell a költségvetés készítése során.

***Folyamatban lévő beruházások:***

* Településfejlesztési koncepció és településrendezési eszközök új követelményeknek megfelelő elkészíttetése.
* Közvilágítás bővítése.
* Völgyrét területének ívó-víz ellátására vonatkozó tervezés

A fejlesztési célokat rangsorolni kell, különös tekintettel a pályázati források ismeretében. Ez a prioritás a megjelenő források ismeretében rugalmasan változhat.

***Fejlesztési célok:***

* **Muskátli utcai komplex csomópont II. ütemének befejezése**
a programra 80 millió forint pályázati forrást nyertünk az előző ciklusban, melynek központi közbeszerzése jelenleg folyik. A beruházás megvalósításában érdekelt vállalkozások támogatásai az önkormányzat számlájára megérkeztek.
* **Zöldmezős beruházásként megépítendő új orvosi rendelő megvalósítására**
* **Iskola-fejlesztés II. ütem**

 A második ütem az átrium lefedésével hozna létre egy multi funkciós nagytermet.

* **Csatornázás megvalósítása támogatott program keretében**

Teljes csatornázottságot szeretnénk elérni, szennyvíztisztító-üzemfejlesztéssel egybeöltve, de ez csak a derogációs pályázat keretei között jelentős, minimum 85% - maximum 100%-os támogatás mellett reális. A pályázat elindult, a lebonyolító szervezet létrejött.

* **Köztér és útfejlesztés lakossági összefogással**
Folytatnánk a lakossági finanszírozással megvalósuló fejlesztések hagyományát.

**Összefoglalás:**

A Mötv. 111 § (4) bekezdése szerint a költségvetési rendeletben működési hiány nem tervezhető. A helyi önkormányzat költségvetésében a működési bevételeknek teljes egészében fedezetet kell nyújtaniuk a működési kiadásokra

A Koncepcióban bevételeink tervezése Magyarország 2016. évi központi költségvetéséről szóló 2015. évi C. törvényben meghatározott makrogazdasági mutatók, valamint az önkormányzati feladatokhoz hozzárendelt feladatfinanszírozási rendszer fajlagos támogatási összegei alapján történik.

 Fő célkitűzésként továbbra is a működőképesség megtartását, a megkezdett, előkészített fejlesztések folytatását fogalmaztuk meg.

A működtetésre tervezett bevételeink és kiadásaink takarékos, megfontolt gazdálkodás mellett elegendőek a településüzemeltetési és intézményműködtetési feladatok ellátásához.

Továbbra is alapvető célkitűzésünk a tartalékok képzése a fejlesztések megvalósításához.

**7./ Önálló fogorvosi praxisról**

**Előadó: Polgármester**

*Az előterjesztés a határozat melléklete*

**Deltai Károly Polgármester**: Felkéri a Pénzügyi és a Szociális Bizottság Elnökeit, hogy foglalják össze az álláspontjaikat.

**Halász Terézia a Szociális Bizottság Elnöke**: Meghallgattuk mindkét jelöltet, nagyon jó pályázati anyagokat kaptunk. Elég nehéz helyzetbe kerültünk, mert miután 3 évig nem találtunk senkit sem, most két jó jelentkező is lett. Először a Baumann Kft jelentkezett, aki már itt kialakított egy kapcsolatot a Telki Hold Otthonnal. A másik jelölt a Kállai féle Szolgáltató Házban alakítanának ki egy két székes rendelőt, de sok féle szolgáltatást terveznek a jövőben. A félelmünk az, hogy mivel két pályázó is visszalépett, ne forduljon elő hasonló. Sok mindent mérlegeltünk, a Bizottság egyhangúan Dr Simon Istvánt támogatta. Egy praxis kiépítése elég hosszadalmas, ők pár hónapot mondtak, bár szerintem hosszadalmasabb lesz.

**Szigeti Antal a Pénzügyi Bizottság Tagja**: A Pénzügyi Bizottságnak ugyanez volt a véleménye.

**Halász Terézia Képviselő**: Polgármester Úrnak is van tapasztalata.

**Deltai Károly Polgármester:** Igen, az én tapasztalataim egyoldalúak, az a tapasztalat meggyőző volt, ezért elfogult vagyok abba az irányba.

**Halász Terézia Képviselő**: Nagyon jó referenciákat kaptunk azoktól, akik jártak a Simon Doktor Úrnál, a felnőtt fogászat mellett gyermek fogszabályozással is foglalkoznak.

**Deltai Károly Polgármester:** El tudom fogadni az érveket, engedjék meg nekem, hogy ennek ellenére a másik jelöltre szavazzak, hiszen ezt az oldalt ismerem. Annyit tegyünk hozzá, hogy két témában is döntenünk kell, a másik az ügyelet kérdése, amit az első jelölt vállalt magára. A praxis kérdésére menet közben került sor. Így két fogász lesz a településen.

**Dr. Vida Rolland Képviselő**: Nem lesz két fogász a településen, mert a Baumann Dental Biatorbágyon végzi a tevékenységét. Szerintem igazából nem arról van szó, hogy nem valósul az ügyelet, már működik egy másik településen.

**Szigeti Antal Képviselő**: Jelzem, hogy a praxis kérdéséről nem szavazott a Pénzügyi Bizottság. Csak beszéltünk róla, de nem foglaltunk állást és nem is szerepelt a napirendek között.

**Az egészségügyi alapellátás körzeteiről szóló 6/2005(05.27.) önkormányzati rendelet módosításáról**

*A polgármester az előterjesztés szerinti határozati javaslatot teszi fel szavazásra.*

A Képviselő testület 4 igen szavazattal két tartózkodás mellett - az alábbi határozatot hozta.

**Telki község**

**Képviselő-testülete**

**129/2015. (XI.30.) Öh. számú**

**Határozata**

**az egészségügyi alapellátás körzeteiről szóló**

**6/2005(05.27.) önkormányzati rendelet**

**módosításáról**

Telki község Képviselő-testülete első olvasatban megtárgyalta az egészségügyi alapellátás körzeteiről szóló 6/2005(05.27.) önkormányzati rendelet módosításáról szóló rendelet-tervezetet és a folyamatban lévő engedélyezési eljárás megindítását követően azt elfogadásra javasolja a képviselő-testületnek.

Felelős: Polgármester

Határidő: folyamatos

A Képviselő testület 4 igen szavazattal két tartózkodás mellett - az alábbi határozatot hozta.

**Telki község**

**Képviselő-testülete**

**130/2015. (XI.30.) Öh. számú**

**Határozata**

**Telki község egészségügyi ellátása**

 **fejlesztési koncepciójának végrehajtásáról**

**A fogorvosi alapellátás átalakításáról**

1. Telki község Képviselő-testülete kizárólag Telki lakosságát ellátó fogorvosi alapellátást biztosító körzetet hozott létre.

A fogorvosi körzet a győztes pályázónak az Országos Egészségbiztosítási Pénztárral történő szerződéskötésével jön létre.

2. Telki község Képviselő-testülete döntött arról, hogy pályázatot ír ki a fogorvosi körzet területi ellátási kötelezettségére.

A pályázat benyújtására rendelkezésre álló határidőn belül két pályázat került benyújtásra.

A Képviselő-testület megállapítja, hogy a pályázatok megfelelnek a pályázati felhívásban meghatározott feltételeknek.

3. Telki község Képviselő-testülete a Group Dental-Spirit Kft. –t ( képviseli Dr. Simon István) bízza meg a területi ellátási kötelezettséggel rendelkező önálló fogorvosi körzet ellátásával.

Az új fogorvosi körzet működéséhez szükséges valamennyi személyi, tárgyi (rendelőhelyiség), technikai feltétel biztosítása a fogorvos kötelezettsége.

4. A Képviselő-testület felhatalmazza a Polgármestert, hogy a területi ellátási kötelezettségre vonatkozó előszerződést megkösse.

A Group Dental-Spirit Kft és Telki község Képviselő-testülete között a fogorvosi körzet területi ellátási kötelezettségére vonatkozó, szerződés megkötésének feltétele a körzet ellátására vonatkozó működési engedély kiállítása.

Míg a megkötésre kerülő szerződés hatálybalépésének feltétele, hogy a fogorvos és az Országos Egészségbiztosítási Pénztár a fogorvosi ellátás finanszírozására szerződést kössön.

**Felelős:**  Polgármester

**Határidő:** Szerződéskötés - Önkormányzat és Pályázó között 2015.december 31.

Szerződéskötés **-** Pályázó és OEP között

Rendelés megkezdése – OEP szerződés megkötését követően

**8./ Fogorvosi ügyelet kérdéséről**

**Előadó: Polgármester**

*Az előterjesztés a jegyzőkönyv melléklete.*

*A Polgármester az előterjesztés szerinti határozati javaslatot teszi fel szavazásra, a Pénzügyi Bizottság által javasolt a kötelező nyilvánosságra vonatkozó rendkívüli vizsgálat beiktatásával.*

A Képviselő testület 6 igen szavazattal egyhangúan- az alábbi határozatot hozta.

**Telki Község**

**Képviselő-testülete**

**131/2015.(XI.30 )Öh. számú**

**Határozata**

**Fogorvosi ügyelet kérdéséről**

Telki község Képviselő-testülete úgy határoz, hogy a fogorvosi ügyeleti ellátásra feladat ellátási szerződést köt a Baumann Dental és Marketing Kft-vel.

A fogorvosi ügyeletet a 2051 Biatorbágy, Szabadság út 8. szám alatti rendelőben biztosítaná.

Az ügyeleti ellátáshoz a képviselő-testület havi 40.000.- Ft összegű támogatást biztosít.

Határidő: 2015. december 1.

Felelős: Polgármester

**9./ Köztisztviselői illetménykiegészítésről**

**Előterjesztő: Jegyző**

*Az előterjesztés a jegyzőkönyv melléklete*

*A Polgármester az előterjesztés szerinti rendelet tervezetet teszi fel szavazásra.*

**Telki Község Képviselő-testülete (6 igen szavazattal egyhangúan- 6 fő képviselő volt jelen a szavazáskor) a 17/2015.(XI.30.) Ör. számú rendeletét megalkotta.**

*A rendelet a jegyzőkönyv melléklete.*

**10./ A 2016. évi belső ellenőrzési-terv összeállításáról**

**Előterjesztő: Jegyző**

*Az előterjesztés a jegyzőkönyv melléklete.*

*A polgármester az előterjesztés szerinti határozati javaslatot teszi fel szavazásra.*

**Telki község**

**Képviselő-testülete**

**132/2015. (XI.30.) Öh. számú**

**Határozata**

**A 2016. évi belső ellenőrzési tervről**

Telki község Képviselő-testülete elfogadja a 2016. évi belső ellenőrzési tervet.

A belső ellenőrzési terv a határozat melléklete.

**Felelős:** Polgármester

 Jegyző

 Intézmények vezető

 Belső ellenőr

**Határidő:** 2017. április 10.

1.sz. melléklet

Telki Község Önkormányzata 2089 Telki, Petőfi utca 1.

2016. évi belső ELLENŐRZÉSI TERV

| Ellenőrzendő folyamatok és szervezeti egységek | Az ellenőrzésre vonatkozó stratégia (ellenőrzés célja, tárgya, ellenőrzött időszak) | Az ellenőrzés típusa (\*) | Azonosított kockázati tényezők | Az ellenőrzés ütemezése (\*\*) | Erőforrásszükségletek (\*\*\*) |
| --- | --- | --- | --- | --- | --- |
| Önkormányzat | Éves összefoglaló ellenőrzési jelentés a 2015. évi feladatok teljesítéséről | Kötelező feladat | Éves jelentés | 2016. első negyedév | 1 revizori nap |
| Egyéb szervezetek | Tárgya: A sport-, társadalmi és egyéb szervezetek részére az önkormányzat költségvetéséből céljelleggel nyújtott támogatások elszámolásának ellenőrzése Cél: annak megállapítása, hogy a céljelleggel nyújtott támogatások elszámolása a támogatott szervezetek részéről a támogatási szerződésben és a jogszabályi előírásoknak megfelelően történt-e?Időszak: 2015. év | Pénzügyi és szabályszerűségi ellenőrzés | Jelentős tétel a költségvetésben, és egyben a közpénzt felhasználók köre is széles, jelentős. | 2016. első negyedév | 4 revizori nap |
| Polgármesteri Hivatal | Tárgya: Az Önkormányzatot megillető szolgáltatásokkal kapcsolatos bevételek vizsgálata - a lakás és nem lakás céljára szolgáló helyiségek bérbeadásával kapcsolatos bevételeinek vizsgálata – a lakás és helyiség bérleti szerződések alapján beszedendő bevételek ellenőrzéseCél: annak megállapítása, hogy a bevételek beszedése a jogszabályoknak megfelelő-e?Módja: adatbekérés, helyszíni ellenőrzésIdőszak: 2015. | A vagyonvédelem be nem tartásában rejlő kockázat,jelentős költségvetés bevétel. | Szabályosságiellenőrzés | 2016. második negyedév | 3 revizori nap |
| Polgármesteri Hivatal | Tárgya: Adóhatósági tevékenység vizsgálata. Cél: annak megállapítása, hogy az adóhatósági tevékenység (adókivetések, behajtások…) során a törvényeket és egyéb jogszabályokat a gyakorlatban megfelelően alkalmazzák-e?Módja: adatbekérés, helyszíni ellenőrzésIdőszak: 2015. év | Jogszabályi előírások betartása, jelentős költségvetés bevétel. | Pénzügyi, és szabályszerűségi ellenőrzés | 2016. harmadiknegyedév | 4 revizori nap |
| Önkormányzat | 2017. évi ellenőrzési terv készítése |  |  | 2016.negyedik negyedév | 1 revizori nap |
| Polgármesteri Hivatal és intézmények | Soron kívüli ellenőrzés:A kötelező nyilvánosság kapcsán | Pénzügyi, szabályossági vagy rendszer ellenőrzés | A 370/2011. (XII.31.) kormányrendeletben előírt kötelező tervezés | 2016. év | 2 revizori nap10-30% |

Összes ellenőrzési napok száma: 15 revizori nap

\* A 370/2011. (XII. 31.) kormányrendelet alapján.

\*\* Az ellenőrzések időtartama.

\*\*\* Az ellenőrzésekhez rendelt becsült ellenőrzési erőforrások: becsült időszükséglet és emberi erőforrás.

**11./ Telki közvilágítási hálózat bővítése, Új lámpaoszlopok elhelyezésével - Kivitelező kiválasztása**

**Előadó: Polgármester**

*Az előterjesztés a jegyzőkönyv melléklete.*

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**133/2015 ( XI.30.) Öh. számú**

**Határozata**

**Telki közvilágítási hálózat bővítése**

**Új lámpaoszlopok elhelyezésével**

* **kivitelező kiválasztása-**

A képviselő-testület úgy határoz, hogy a település területén meglévő közvilágítási hálózat fejlesztésének kivitelezésével a VIRON Kft -t bízza meg.

A fejlesztés keretében a település területén 10 db új hiányzó lámpaoszlop kerül felállításra.

A képviselő-testület a fejlesztéshez szükséges 2.525.000.- Ft+ Áfa Ft összegű beruházási forrást a 2016.évi tartalék keret terhére biztosítja.

A képviselő-testület felhatalmazza a polgármester a kivitelezési szerződés aláírására.

**Felelős:** Polgármester

**Határidő:** 2016. március 31.

**12./ Informatikai ad-hoc bizottság munkájával kapcsolatos kérdésekről**

**Előadó: Polgármester**

*Az előterjesztés a jegyzőkönyv melléklete.*

**Deltai Károly Polgármester:** A Pénzügyi Bizottság javaslata szerint az Ad- Hoc Bizottság mindaddig maradjon fenn, amíg a végrehajtható koncepció ki nem alakul. Az Ad- Hoc Bizottság által javasolt ráfordításokat az alábbiak szerint támogatja a Pénzügyi Bizottság: 2015. évre 300e Ft, 2016. évre 1,5m Ft a fejlesztésekre.

**Szigeti Antal Képviselő:** *Röviden összefoglalja a Pénzügyi Bizottsági ülésen elhangzott érveket, azok számára, akik nem vettek részt az ülésen.*

*A Polgármester szavazásra teszi fel a megfogalmazott javaslatát.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**134/2015. (XI.30.) Öh. számú**

**Határozata**

**Informatikai ad-hoc bizottság munkájával**

**kapcsolatos kérdésekről**

Telki község Képviselő-testülete úgy határoz, hogy az informatikai tárgyú fejlesztések elősegítésére létrehozott Ad-Hoc Bizottságot által összeállított tájékoztatót elfogadja. A testület a költségvetésében az informatikai eszközök fejlesztésekre 2015-ben 300.000 Ft-ot, 2016-ban pedig 1.500.000 Ft-ot különít el. Telki község Képviselő-testülete kinyilvánítja, hogy mindent megtesz azért, hogy a projekt megvalósuljon.

A képviselő- testület javasolja az ad-hoc bizottság tovább működését.

**Felelős: Polgármester**

**Határidő: folyamatos**

**13./ Telki Víz Kft. támogatásáról**

**Előadó: Polgármester**

*Az előterjesztés a jegyzőkönyv melléklete.*

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**135/2015. (XI.30.) Öh. számú**

**Támogatási kérelem**

**Telki - Víz Kft működéséhez**

A képviselő-testület úgy határozott, hogy 200.000.- Ft összegű támogatást nyújt a Telki - Víz Kft 2015.évi működéséhez.

A Telki - Víz Kft végelszámolásának lezárásáig terjedő időszakban az önkormányzat havi részletekben a Kft. működési költségének mértékéig terjedő összegben támogatja a Telki – Víz Kft-t.

**Felelős:** Polgármester

**Határidő:** folyamatos

**14./ Telki Víz Kft. végelszámolásáról**

**Előadó: Polgármester**

*Az előterjesztés a jegyzőkönyv melléklete.*

*A Polgármester az előterjesztés szerinti határozati javaslatot teszi fel szavazásra.*

**Telki község**

**Képviselő-testülete**

**136/2015.(XI. 30.) Öh. számú**

**Határozata**

**a Telki Víz Kft. végelszámolásának elrendeléséről**

1.Telki község Képviselő-testülete – figyelemmel a gazdasági társaságokról szóló 2006. évi IV. törvény 66. § b) pontjára, valamint a cégnyilvánosságról, a bírósági cégeljárásról és a végelszámolásról szóló 2006. évi V. törvény 94. § (3) bekezdésére – mint a Telki Víz Kft (székhely: 2089 Telki, Petőfi u.1., cégjegyzékszám: 13-09-099780, adószáma: 13316477-2-13) egyedüli tagja úgy határoz, hogy a gazdasági társaságot jogutód nélkül megszünteti és ezzel egyidejűleg a gazdasági társaság végelszámolását elrendeli. A végelszámolás kezdő időpontja: 2016. január 1. napja.

2. Telki község képviselő-testülete, mint a Telki Víz Kft. (székhely: 2089 Telki, Petőfi u.1., cégjegyzékszám: 13-09-099780, adószáma: 13316477-2-13) egyedüli tagja úgy határoz, hogy a gazdasági társaság ügyvezetőjét, Dobos Ferencet (anyja neve: Tőkés Erzsébet, lakcíme: 2089 Telki Fő utca 13.) tisztségéből visszavonja.

3. Telki község képviselő-testülete, mint a Telki Víz Kft. (székhely: 2089 Telki, Petőfi u.1., cégjegyzékszám: 13-09-099780, adószáma: 13316477-2-13) egyedüli tagja úgy határoz, hogy a gazdasági társaság végelszámolójának Czibulka Ákost (anyja neve: Németh Emília, lakcíme: 1026 Budapest, Bimbó út 150.) választja meg 2016. január 1. napjától bruttó 300.000 Ft díjazás mellett.

4. Telki község képviselő-testülete felkéri a Telki Víz Kft. végelszámolóját, hogy a határozat 1-2. pontjában alapján a változásokat a Budapest Környéki Törvényszéken, mint Cégbíróságon a határozat keltétől számított 30 napon belül jelentse be.

5. Telki község Képviselő-testülete felhatalmazza a polgármestert a Telki Víz Kft- nek a jelen határozat 1-2. pontja alapján módosított alapító okirat, valamint a módosításokkal egységes szerkezetbe foglalt alapító okirat aláírására.

**Felelős:** Polgármester

**Határidő:** értelem szerint

**15./ A Telki, Zápor u. 7/B. szám alatti önkormányzati tulajdonú bérlakás bérleti jogáról**

**Előadó: Polgármester**

*Az előterjesztés a jegyzőkönyv melléklete.*

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan- az alábbi határozatot hozta.

**Telki község**

**Képviselő-testülete**

**137/2015 ( XI.30) Öh. számú**

**Határozata**

**Az önkormányzat tulajdonában lévő**

**Telki, Zápor u. 7/B. szám alatti közérdekű bérlakás bérleti jogáról.**

Telki község Képviselő-testülete úgy határoz, hogy Vass Iméréné közalkalmazottat a Telki, Zápor u. 7/B. számú önkormányzati tulajdonú bérlakás bérlőjéül - közérdekű bérlet jogcímen - 2015. december 15-től 2020. Március 31-ig, de maximum a Telki Óvodánál fennálló közalkalmazotti jogviszonyának időtartamára kijelöli.

A Képviselő-testület felhatalmazza a polgármestert a bérleti szerződés módosítására.

**Felelős:** Polgármester

**Határidő:** 2015. december 15.

**16./ Magyar Máltai Szeretetszolgálat Egyesület Közép-Magyarországi Régiójával kötött Ellátási és Együttműködési Szerződés felülvizsgálata**

**Előadó: Jegyző**

*Az előterjesztés a jegyzőkönyv melléklete.*

*A Polgármester az előterjesztés szerinti határozati javaslatot teszi fel szavazásra.*

A Képviselő testület 5 igen szavazattal 1 tartózkodás mellett - az alábbi határozatot hozta.

**Telki község**

**Képviselő-testülete**

**138/2015. (XI.30.)Öh. számú**

**Határozata**

**A gyermekjóléti és családsegítésre vonatkozó ellátási és együttműködési szerződés módosításáról**

Telki község Képviselő-testülete úgy határoz, hogy a Magyar MáltaiSzeretetszolgálat Egyesület Közép-Magyarországi Régiójával 2013. január 1-én a gyermekjóléti és szociális feladatok ellátására vonatkozó Ellátási és Együttműködési Szerződést 2016. január 1-vel hatállyal módosítja.

Felhatalmazza a polgármestert a szerződés aláírására.

Határidő: 2015. december 31.

Felelős: Polgármester

**17./ Pest Megye Önálló NUTS 2 régióvá válásáról**

**Előadó: Polgármester**

*Az előterjesztés a jegyzőkönyv melléklete.*

*A Polgármester az előterjesztés szerinti határozati javaslatot teszi fel szavazásra.*

A Képviselő testület 6 igen szavazattal egyhangúan - az alábbi határozatot hozta.

**Telki község**

**Képviselő-testülete**

**139/2015 ( XI.30.) Öh. számú**

**Határozata**

**Pest Megye Önálló NUTS 2 régióvá válásáról**

Telki Község Önkormányzat Képviselő-testülete

1. Pest megye társadalmi-gazdasági fejlődése érdekében támogatja Pest megye önálló NUTS 2-es régióvá válását;

2. felkéri a polgármestert, hogy a határozatot továbbítsa Pest Megye Önkormányzata részére.

**Határidő**: a döntést követő első munkanap

**Felelős:** Deltai Károly polgármester

*Deltai Károly Polgármester az ülés további levezetésével Móczár Gábor Alpolgármestert bízza meg, majd elhagyja a termet.*

**18./A polgármester jutalmáról**

**Előadó: Pénzügyi Bizottság elnöke**

*Az előterjesztés a jegyzőkönyv melléklete.*

*Az Alpolgármester az előterjesztés szerinti határozati javaslatot teszi fel szavazásra.*

A Képviselő testület 5 igen szavazattal egyhangúan - az alábbi határozatot hozta.

**Telki község**

**Képviselő-testülete**

**140/2015. (XI.30.) Öh. számú**

**Határozata**

**A polgármester jutalmáról**

Telki Község Képviselő-testülete Deltai Károly polgármestert bruttó 3 havi illetményének megfelelő összegű jutalomban részesíti.

**Határidő:** 2015. december 31.

**Felelős:** Jegyző, Pénzügyi Csoport

**Egyebek**

**Szilágyi Gábor**: A Hóvirág utcai megállni tilos tábla 10-80 cm-re van a kereszteződéstől, ez azt hiszem, így felesleges.

Nemrégiben sétám során észrevettem, hogy a víztározó teteje nyitva van. Van-e ennek védelme?

A harmadik téma pedig az ELMŰ gallyazási feladataival kapcsolatban: Mikor lesz?

Egyebek: Több hozzászólás nem volt. Móczár Gábor Alpolgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 Jegyző Polgármester